Wartburg 1.3
Wartburg 1.3 esiteltiin vuonna 1988 Leipzigin messuilla. Auto oli hyvin samankaltainen edeltäjäänsä verrattuna, mutta yksityiskohdissa oli lukuisia eroja. Raideväliä oli levennetty 100 mm, mikä vakautti kulkua. Maski oli uusittu ja vilkut siirretty etupuskurista lokasuojien kulmiin. Puskurit oli muutettu ajan hengen mukaisesti muovisiksi ja takavaloja oli kasvatettu. Kojelauta oli uusittu ja katkaisimet oli ryhmitelty ergonomisesti ohjauspyörän kummallekin puolelle. Myös lämmitys- ja ilmanvaihtojärjestelmä oli uusittu.
SEAT 124 Sport
SEAT 124 Sport esiteltiin Barcelonan autonäyttelyssä 1970. Vuosien 1970–1973 mallissa oli 1,6-litrainen (111 hv) moottori, ja se perustui BC-sarjan Fiat 124 Sport Coupéen. Vuodesta 1973 lähtien tarjolla oli myös 1,8-litrainen (118 hv), ja malli uudistuksineen vastasi Fiatin CC-sarjaa.